Ο **Γρηγόρης** είναι ελληνική επιχείρηση που ειδικεύεται στο τομέα της καφεστίασης. 

Η εταιρεία Γρηγόρης ιδρύθηκε το 1972. Η Γρηγόρης είναι η μεγαλύτερη επιχείρηση καφεστίασης στην Ελλάδα και η 10η μεγαλύτερη στην Ευρώπη. Σήμερα διαθέτει πάνω από 350 καταστήματα στην Ελλάδα, την Κύπρο, τη Γερμανία και τη Ρουμανία.

Ιστορία
-------

Το πρώτο κατάστημα "Γρηγόρης" άνοιξε στην Ελλάδα, στην Αθήνα, από τον Γρηγόρη Γεωργάτο. Tο κατάστημα πήρε το όνομα του ιδρυτή του, ο οποίος, μετά την επιτυχία που γνώρισε άνοιξε άλλα 3 καταστήματα στην Αθήνα μέχρι το 1990.

Από το 1990 και μετά, ανέλαβε σταδιακά τη Διοίκηση της εταιρίας, o Βλάσσης Γεωργάτος, ο οποίος έθεσε σαν στρατηγικό στόχο την ανάπτυξη μέσω franchise. Αυτό είχε σαν αποτέλεσμα μία ταχεία εξάπλωση του brand Γρηγόρης, καθώς στο τέλος του 2002 τα καταστήματα Γρηγόρης ήταν ήδη 100, ενώ το 2005 ήταν 200. Το 2001 άνοιξε Γρηγόρης στο νέο Αεροδρόμιο της Αθήνας, Ελευθέριος Βενιζέλος που ήταν το πρώτο ελληνικό brand καφεστίασης στο χώρο αυτό.

Το 2006 ανοίγουν τα πρώτα καταστήματα Γρηγόρης σε Κύπρο και Ρουμανία, ενώ συνολικά ο αριθμός των καταστημάτων Γρηγόρης στην Ευρώπη αγγίζει τα 250.

Το 2015 ανοίγει το πρώτο κατάστημα Γρηγόρης στη Γερμανία και το 2016 στην Ευρώπη λειτουργούν συνολικά 300 καταστήματα.

Το 2017 ο Γρηγόρης εισήγαγε διαδικτυακή πλατφόρμα παραγγελιών και το 2019 διεύρυνε το μενού του..

Το 2021 ο Γρηγόρης λανσάρει τη νέα εικόνα καταστήματος, η οποία αναδεικνύει την τεχνογνωσία του στον καφέ και στο φαγητό και προσφέρει στους πελάτες του μία αναβαθμισμένη αγοραστική εμπειρία.

Το 2022, με πάνω από 350 καταστήματα, ο Γρηγόρης συμπλήρωσε 50 χρόνια λειτουργίας, απασχολώντας 2.500 περίπου άτομα στα καταστήματα και τα κεντρικά γραφεία του.

Καταστήματα
-----------

Τα καταστήματα Γρηγόρης είναι πάνω από 350 και βρίσκονται σε 4 Ευρωπαϊκές χώρες (στοιχεία 2023).

| 342 | Ελλάδα |  |
| 8 | Κύπρος |  |
| 5 | Γερμανία |  |
| 1 | Ρουμανία |  |

Τα καταστήματα προσφέρουν κυρίως ροφήματα και καφέδες, όπως και μία τεράστια ποικιλία από φρεσκοφτιαγμένα σάντουιτς & σαλάτες, φρεσκοψημένες πίτες και πολλά ακόμη προϊόντα.

  

Ο Γρηγόρης, αναπτύσσει μια ολοκληρωμένη στρατηγική Εταιρικής Κοινωνικής Ευθύνης, θέτοντας υψηλούς στόχους Βιώσιμης Ανάπτυξης (SDG's). Η φροντίδα στον άνθρωπο και στο περιβάλλον, καθώς και η εξάλειψη των διακρίσεων αποτελούν βασικούς στόχους του Γρηγόρη, καθώς πιστεύει σε μία κοινωνία ισότητας και δικαιοσύνης και ονειρεύεται ένα καλύτερο αύριο για όλους.

Ο Γρηγόρης μηδενίζει τη σπατάλη τροφίμων, ώστε να μη καταλήγει φαγητό στα σκουπίδια , προσφέρει τα σχολικά γεύματα στις σχολικές μονάδες του Σωφρονιστικού Καταστήματος Κράτησης Νέων Αυλώνα, καλύπτει τις ανάγκες των σχολικών γευμάτων σε 2 σωματεία  και συμβάλλει στην μείωση των πλαστικών μιας χρήσης, στοχεύοντας στη δημιουργία ενός πράσινου κόσμου και υιοθετώντας μία υπεύθυνη στάση απέναντι στο περιβάλλον.

Επιπλέον, ενώνει τις δυνάμεις του με τη School Synergy Snacks για ένα καλό σκοπό, προσφέροντας εργασία σε νέους με αναπηρία, μέσα από τις μπάρες Γρηγόρης - School Synergy Snacks που συσκευάζονται από αυτούς και κάθε φορά που τις αγοράζει κανείς στηρίζει την κοινωνική και εργασιακή τους ένταξη. 

Τέλος, στηρίζει την πρόταση #safeforkids για ένα διαδίκτυο ασφαλές για τα παιδιά.

Παραπομπές
----------

1. ↑  «Πάνω από 360 καταστήματα Γρηγόρης franchise σε Ελλάδα & Εξωτερικό!». *ProtoThema*. 22 Σεπτεμβρίου 2020. Ανακτήθηκε στις 18 Αυγούστου 2021.
2. ↑  «foodservice Europe & Middle East 02/2021». *emag.food-service.de* (στα Αγγλικά). Ανακτήθηκε στις 18 Αυγούστου 2021.
3. ↑  «Εντυπωσιακή και αναβαθμισμένης αισθητικής η νέα εικόνα του Γρηγόρη!». *coffeemag.gr*. 27 Μαΐου 2021. Ανακτήθηκε στις 18 Αυγούστου 2021.
4. ↑  «O Γρηγόρης γιορτάζει 50 χρόνια λειτουργίας». *marketingweek.gr*. 24 Ιανουαρίου 2022. Ανακτήθηκε στις 24 Μαρτίου 2023.
5. ↑  «Ένα μεγάλο ευχαριστώ στη Γρηγόρης για την πολύχρονη συνεργασία». *www.boroume.gr*. Ανακτήθηκε στις 18 Αυγούστου 2021.
6. ↑  «Σεμινάριο barista από την ΓΡΗΓΟΡΗΣ Μικρογεύματα ΑΒΕΕ - ΕΚΚΝΑ | Ειδικό Κατάστημα Κράτησης Νέων Αυλώνα». *www.ekkna.net*. Αρχειοθετήθηκε από το πρωτότυπο στις 18 Αυγούστου 2021. Ανακτήθηκε στις 18 Αυγούστου 2021.
7. ↑  sintaxi (3 Ιανουαρίου 2023). «Γρηγόρης: Καλύπτει τις ανάγκες των σχολικών γευμάτων σε 2 φιλανθρωπικά σωματεία». *CSRΝews.gr*. Ανακτήθηκε στις 24 Μαρτίου 2023.
8. ↑  «Μειώνει τη χρήση πλαστικού ο Γρηγόρης στο δίκτυο καταστημάτων του». *Business Daily*. 17 Μαΐου 2021. Ανακτήθηκε στις 18 Αυγούστου 2021.
9. ↑  «Ο Γρηγόρης λανσάρει μία Μπάρα- Κοινωνικό Προϊόν». *ProtoThema*. 24 Οκτωβρίου 2023. Ανακτήθηκε στις 18 Δεκεμβρίου 2023.
10. ↑  «Ο Γρηγόρης λανσάρει μία Μπάρα- Κοινωνικό Προϊόν». *Newsbeast*. 25 Οκτωβρίου 2023. Ανακτήθηκε στις 18 Δεκεμβρίου 2023.
11. ↑  «Πώς αγοράζοντας μία μπάρα, στηρίζεις την εργασία νέων με αναπηρία | LiFO». *www.lifo.gr*. 26 Οκτωβρίου 2023. Ανακτήθηκε στις 18 Δεκεμβρίου 2023.
12. ↑  «10 εταιρείες υποστηρίζουν την πρόταση #safeforkids για ένα διαδίκτυο ασφαλές για τα παιδιά». *www.naftemporiki.gr*. 11 Απριλίου 2023. Ανακτήθηκε στις 26 Απριλίου 2023.